Farg‘ona viloyatining Farg‘ona shahri va Farg‘ona tumani chegaralarini o‘zgartirish to‘g‘risida

“O‘zbekiston Respublikasida ma’muriy-hududiy tuzilish masalalarini hal etish tartibi to‘g‘risida”gi O‘zbekiston Respublikasi Qonunining 5 va 13-moddalariga muvofiq O‘zbekiston Respublikasi Oliy Majlisining Qonunchilik palatasi qaror qiladi:
 1. O‘zbekiston Respublikasi Vazirlar Mahkamasining taklifi qabul qilinib, Farg‘ona viloyatining Farg‘ona shahri va Farg‘ona tumani chegaralari o‘zgartirilsin.
 2. Farg‘ona viloyati Farg‘ona tumani hududining 576 gektar maydoni (“Cheksho‘ra” qishloq fuqarolar yig‘inining “Usmonobod” va “O‘rtasho‘ra” mahallalari hududining bir qismi; “Avval” qishloq fuqarolar yig‘inining “Oqtepa” mahallasi hududining bir qismi; “Damko‘l” qishloq fuqarolar yig‘inining “Damko‘l” mahallasi hududining bir qismi) Farg‘ona viloyatining Farg‘ona shahri tarkibiga;
 Farg‘ona viloyati Farg‘ona shahri hududining 43,8 gektar maydoni (2-O‘rmonchilar mahallasi hududining bir qismi) Farg‘ona viloyatining Farg‘ona tumani tarkibiga o‘tkazilsin.
 3. Farg‘ona viloyati Farg‘ona shahrining va Farg‘ona tumanining chegaralari O‘zbekiston Respublikasi Vazirlar Mahkamasi tomonidan 1, 2-ilovalarga* binoan taqdim etilgan tavsif va grafik chizmaga muvofiq tasdiqlansin.
 4. O‘zbekiston Respublikasi Vazirlar Mahkamasi ushbu qarorning ijrosi bo‘yicha kompleks chora-tadbirlar amalga oshirilishini ta’minlasin.
 5. Mazkur qaror O‘zbekiston Respublikasi Oliy Majlisi Senatiga yuborilsin.
 6. Ushbu qaror qabul qilingan kundan e’tiboran kuchga kiradi.